open-index/open-wikipedia-markdown huggingface dataset:
Ледено доба: Патеката на сударот

**„Ледено доба: Патеката на сударот“** (англиски: *Ice Age: Collision Course*) — американски анимиран филм од 2016 година, во режија на Мајк Турмаер и Гален Т. Чу, според сценариото на Мајкл Ј. Вилсон, Мајкл Берг и Јони Бренер, а автор на приказната е Обри Соломон. Гласовите ги позајмуваат: Реј Романо, Кеке Палмер, Џон Легуизамо, Денис Лири, Адам Дивајн, Нил де Грас Тајсон, Џенифер Лопес, Квин Латифа, Џеси Џеј итн.

## Содржина
Мени (гласот на Романо) е загрижен, бидејќи неговата ќерка Пичиз (гласот на Палмер) сака да го напушти семејството и да живее одделно, заедно со свршеникот Џулиен (гласот на Дивајн). Поради тоа, тој не го поднесува Џулиен и постојано му предизвикува незгоди. Како последица на неговата загриженост, Мени потполно заборава на годишнината од неговиот брак со Ели (гласот на Квин Латифа). На денот на прославата, на Земјата почнува да паѓа метеорски дожд што уништува сè наоколу и животните очајно бараат засолниште. Истовремено, бегајќи од три диносауруси, ласицата Бак (гласот на де Грас Тајсон) случајно пронаоѓа монолит на којшто е претскажано уништувањето на Земјата од сударот со голем астероид. Додека Мени, Диего (гласот на Лири), Сид (гласот на Легуизамо) и другите животни се очајни, Бак има необичен план како да ја спасат планетата: да соберат голем куп метеорски парчиња и да го лансираат во вселената за да го одбијат астероидот од неговата патека. Така, животните со заеднички сили успеваат да го остварат планот, а во критичниот миг токму Џулиен му помага на Мени да ја спасат Земјата.

## Наводи

Категорија:Филмови од 2016 година
Категорија:Американски филмови
Категорија:Филмови на англиски јазик
Категорија:Цртани филмови
Категорија:Филмови со Квин Латифа
Категорија:Филмови со Џенифер Лопес
Категорија:Филмови со Реј Романо
Категорија:Филмови со Денис Лири
Категорија:Филмови со Џон Легуизамо
Категорија:Филмови со Нил де Грас Тајсон
Категорија:Филмови на 20th Century Fox
Категорија:Американски 3D-филмови
Ледено доба (филм од 2002)

алт=Лого на ледено доба |мини|Лого на ледено доба
**Ледено доба** (англиски: *Ice Age*) — американски анимиран филм од 2002 година, во режија на Крис Веџ и Карлос Салдана, според сценариото на Мајкл Ј. Вилсон и Мајкл Берг. Гласовите ги позајмуваат: Реј Романо, Џон Легуизамо, Денис Лири, Џек Блек, Горан Вишњиќ, итн.

## Содржина
За време на Леденото доба, влакнестиот мамут Мени (гласот на Романо) го среќава здодевниот мрзливец Сид (гласот на Легуизамо). Истовремено, група сабјести тигри напаѓаат човечка населба и мајката го фрла бебето во реката. Мени и Сид го наоѓаат бебето и, по наговор на Сид, одлучуваат да го земат со себе. Водачот на сабјестите тигри го испраќа тигарот Диего (гласот на Лири) да се спријатели со Мени и Сид за да ги донесе во заседа, со цел да го земат бебето. Така, Диего им се придружува на Мени и Сид, лажејќи ги дека ќе им покаже полесне пат за да ја преминат планината. Кога стигнуваат во еден планински теснец, сабјестите тигри ги напаѓаат, но тогаш Диего застанува на страната на Мени и на Сид. Потоа, тие им го враќаат бебето на луѓето.

## Наводи

Категорија:Филмови од 2002 година
Категорија:Американски филмови
Категорија:Филмови на англиски јазик
Категорија:Цртани филмови
Категорија:Филмови со Реј Романо
Категорија:Филмови со Денис Лири
Категорија:Филмови со Џон Легуизамо
Категорија:Филмови на 20th Century Fox
Пресек (теорија на множества)

десно|мини|Пресек на две множества
десно|мини|Пресек на три множества
**Пресек** (означен со ∩) на две множества *А* и *В* – множество кое ги содржи сите елементи на множеството *А* кои му припаѓаат и на множеството *В* (или еквивалентно, сите елементи на множеството *В* кои истовремено му припаѓаат на множеството *А* и ниеден друг елемент.

## Формална дефиниција
Пресекот на две множества *A* и *B* е множеството:

 A \cap B = \{ x: x \in A \,\land\, x \in B\} 

т.е. *x* ∈*A*∩*B* ако и само ако
# *x* ∈ *A* и
# *x* ∈ *B*.

На пример:
* Пресекот на множеството {1, 2, 3} со множеството {2, 3, 4} е множеството {2, 3}.
* Бројот 9 не е пресек на множествата на прости броеви {2, 3, 5, 7, 11, ...} и множеството на непарни броеви {1, 3, 5, 7, 9, 11, ...}.

Пресекот на неколку множества може да се пресметува наеднаш. На пример, пресекот на множествата *A*, ‘‘B*, *C* и *D*, е *A ∩ B ∩ C ∩ D = A ∩ (B ∩ (C ∩ D)) *. Пресекот на множества е [[асоцијативност|асоцијативна]] операција, па важи идентитетот *A ∩ (B ∩ C) = (A ∩ B) ∩ C*.

Во универзумот *U* може да се дефинира [[комплемент]] *Ac* на множеството *А* како множество на сите елементи на *U* кои не се во *А*. Сега пресекот на множествата *А* и *В* може да се запише како комплемент на унијата на нивните комплементи, што следи од [[Де Морганови закони|Де Моргановите закони]]:
 
*A ∩ B = (Ac ∪ Bc)c''.

## Поврзано
*Унија (теорија на множествата)
*Подмножество
*Теорија на множества

## Наводи

## Надворешни врски
*Weisstein, Eric W. "Intersection." From MathWorld-

Категорија:Теорија на множествата
Категорија:Бинарни операции
ATC код N07

## N07A [[Парасимпатомиметик|Парасимпатомиметици]]

### N07AA Антихолинестерази
:N07AA01 Неостигмин
:N07AA02 Пиридостигмин
:N07AA03 Дистигмин
:N07AA30 Амбенониум
:N07AA51 Неостигмин, комбинации

### N07AB Холински естри
:N07AB01 Карбахол
:N07AB02 Бетанехол

### N07AX Други парасимпатомиметици
:N07AX01 Пилокарпин
:N07AX02 Холин алфоскерат
:N07AX03 Цевимелин

## N07B Лекови кои се користат за нарушувања на зависност
### N07BA Лекови кои се користа за [[никотин]]ска зависност
:N07BA01 Никотин
:N07BA03 Варениклин
:N07BA04 Цитизин

### N07BB Лекови кои се користат за [[алкохолна зависност]]
:N07BB01 Дисулфирам
:N07BB02 Калциум карбимид
:N07BB03 Акампросат
:N07BB04 Налтрексон
:N07BB05 Налмефен

### N07BC Лекови кои се користат за опоидна зависност
:N07BC01 Бупренорфин
:N07BC02 Метадон
:N07BC03 Левацетилметадол
:N07BC04 Лофексидин
:N07BC05 Левометадон
:N07BC06 Диаморфин
:N07BC51 Бупренорфин, комбинации

## N07C Препарати против [[вртоглавица]]

### N07CA Препарати против вртоглавица
:N07CA01 Бетахистин
:N07CA02 Цинаризин
:N07CA03 Флунаризин
:N07CA04 Ацетиллеуцин
:N07CA52 Цинаризин, комбинации

## N07X Други лекови за нервниот систем

### N07XA [[Ганглиозид]]и и ганглиозидни деривати

### N07XX Други лекови за нервниот систем
:N07XX01 Тирилазад
:N07XX02 Рилузол
:N07XX03 Ксалипроден
:N07XX04 Натриум оксибат
:N07XX05 Амифампридин
:N07XX06 Тетрабеназин
:N07XX07 Фампридин
:N07XX08 Тафамидис
:N07XX09 Диметил фумарат
:N07XX10 Лахинимод
:N07XX11 Питолисант
:N07XX59 Декстрометорфан, комбинации

## Наводи

N07
Референдум за независност на Каталонија (2017)

**Референдум за независност на Каталонија од 2017 година** — референдум за независност одржан на 1 октомври 2017 година во шпанската автономна заедница Каталонија, усвоен од Парламентот на Каталонија како Закон за референдумот за самоопределување на Каталонија и свикан од Генералитатот на Каталонија.

Референдумот бил прогласен за неуставен на 7 септември 2017 година и бил суспендиран од Уставниот суд на Шпанија по барање на шпанската влада, која посочила дека го крши шпанскиот устав. На почетокот на септември, Врховниот суд на правдата на Каталонија ѝ наредил на полицијата да се обиде да го спречи референдумот, вклучувајќи притворање на одговорните за неговата подготовка. Поради наводни нерегуларности при процесот на гласање, како и употребата на сила од страна на Националниот полициски корпус и Граѓанската гарда, меѓународните набљудувачи поканети од Генералитатот изјавиле дека референдумот не ги исполнува минималните меѓународни стандарди за избори.

Референдумското прашање, на кое гласачите можеле да одговорат „да“ или „не“, гласело: „Дали сакате Каталонија да стане независна држава во форма на република?“. За опцијата „да“ гласале 2.044.034 (92,01%), а за опцијата „не“ гласале 177.547 (7,99%), со излезност од 43,03%.

## Наводи

Категорија:Шпанија во 2017 година
Категорија:Референдуми за независност
Категорија:Движење за независност на Каталонија
Нефротски синдром

**Нефротскиот синдром** е неспецифично бубрежно нарушување кое се одликува со три знаци: обилна протеинурија, хипоалбуминемија, и едем. Во суштина, губитокот на белковини преку бубрезите (протеинурија) доведува до намалено ниво на албуминот во крвта (хипоалбуминемија), што пак предизвикува водата да биде извлекувана во меките ткива (едем).

## Компликации
Нефротскиот симптом може да биде поврзан со појава на: хиперкоагулабилност, осетливост кон инфекции, постепен губиток на мускулната маса како резултат на хипопротеинемија, артеросклеротични промени и др.

## Наводи

## Надворешни врски

Категорија:Бубрежни заболувања
Категорија:Синдроми
Категорија:Педијатрија
Пристрасност при избор

**Пристрасност при изборот** е пристрасноста која се воведува преку изборот на поединци, групи или податоци за анализа на таков начин што не се постигнува правилна рандомизација, со што се обезбедува дека добиениот примерок не е претставителен на населението наменето за анализа. Тоа понекогаш се нарекува и ефект на избоор. Фразата „пристрасност при избор“ најчесто се однесува на извиличувањето на статистичката анализа, што произлегува од методот на собирање на примероци. Ако не се земат предвид изборната пристрасност, тогаш некои заклучоци од студијата можеби не се точни.

## Наводи

Категорија:Научен метод
Категорија:Пристрасност
Категорија:Прибирање на податоци
Верхојански Планини

**Верхојански Планини** (; ) — планински венец во источен Сибир кој се протега во должина од 1.000&nbsp;км низ Јакутија. Образува голем лак од реките Лена и Алдан на запад до реката Јана на исток. Во јужниот дел достигнува висина од 2.480&nbsp;м. На планините има наоѓалишта на јаглен, сребро, олово и цинк. Сместени се веднаш западно од границата меѓу Евроазиската и Северноамериканската Плоча.

На ова подрачје се забележани најниските температури за населени места во светот и има длабоки снегови највеќето месеци во годината. За време на последниот леднички максимум, венецот имал пространи ледници, па оттука лете планините го имаат тој карактеристичен алпски изглед. Меѓу биомите на Верхојанските Планини се издвојува планинската тундра, каде се застапени разновидни мовови и лишаи.

Планините настанеле со набирање и претставуваат антиклинала.

## Поврзано
* Верхојанск

## Наводи

## Надворешни врски
*  

Категорија:Планински венци во Русија
Категорија:Географија на Сибир
Категорија:Географија на Јакутија
Средносибирска Висорамнина

мини|десно|300п|Поглед на Средносибирската Висорамнина од реката.

**Средносибирска Висорамнина** (, ) — висорамнина која зафаќа една третина од Сибир, помеѓу реките Енисеј и Лена, на површина од 3,5 милиони квадратни километри. Се одликува со реско одделени површини на различна надморска височина. Највисоката точка е на венецот Путорана, кој се издига на висина од 1.701&nbsp;м и, во најголем дел, продолжува на север од висорамнината. Јужно од неа се протегаат Источните Сајански и Бајкалските Планини. На исток, теренот се спушта во низински предели, каде живеат Јакутите.

Климата е континентална, со кратки топли лета и долги сурови зими. Речиси сета територија на висорамнината е прекриена со четинарски шуми, од кои најзастапен е аришот. Најголема река е Долна Тунгуска. Од особено значење е регионот Сибирски Трапови, кој изобилува со минералните ресурси како јаглен, железна руда, злато, платина, дијаманти и земен гас.

## Поврзано
* Сајански Планини
* Бајкалски Планини
* Економија на Русија

## Наводи

## Надворешни врски
* Средносибирска Висорамнина — Голема советска енциклопедија 
* Средносибирска Висорамнина — Иркипедија 

Категорија:Висорамнини во Русија
Категорија:Географија на Краснојарскиот крај
Категорија:Сибир
СПАЛ

**СПАЛ 2013** ( – **Сочиета Полиспортива Арс ет Лабор**) или подобро познат само како **СПАЛ** е италијански фудбалски клуб од Ферара, Емилија-Ромања. Клубот се натпреварува во Серија А, највисокото ниво на италијанскиот фудбал.

СПАЛ е основан во 1907 година. Моментално ја игра својата 22-ра сезона во најсилната лига на Италија, а најдобриот пласман им е 5-тото место во сезоната 1959-1960. Во сезоната 2016-2017 клубот го освоил првото место во Серија Б, со што избориле директна промоција во Серија А за првпат од сезоната 1967-1968.

Својте домашни натпревари СПАЛ ги игра на Стадионот Паоло Маца кој има капацитет од 13,020 седечки места, а името го добил по некогашниот претседател на клубот Паоло Маца (во периодот 1946-1977).

## Играчи
### Моментален состав
.

## Титули
* **[[Фудбалски куп на Италија|Куп на Италија]]**
: Вицешампион (1): 1961–1962

* ** [[Серија Б]]**
: **Победник (2):** 1950–1951, 2016–2017
: Промоција (1): 1964–1965

* **[[Серија Ц]]**
: **Победник (3):** 1937–1938, 1972–1973, 1977–1978
: Вицешампион (4): 1941–1942, 1942–1943 , 1969–1970 , 1970–1971

* **[[Серија Ц1]]**
: **Победник (1):** 1991–1992

* **[[Лега Про]]**
: **Победник (1):** 2015–2016

* **[[Серија Ц2]]**
: **Победник (1):** 1997–1998
: Промоција (1): 1990–1991

* **[[Податотека:Coccarda Coppa Italia LegaPro.svg|20px]] [[Фудбалски куп на Италија Лега Про|Куп на Италија Лега Про]]**
: **Победник (1):** 1998–1999
: Вицешампион (1): 1988–1989

* **[[Суперкуп на Италија Лега Про]]**
: **Победник (1):** 2016

## Наводи

## Надворешни врски

*Официјално мрежно место

СПАЛ
Тешка индустрија

[мини|десно|250п|Челичаната „Кошице“ (Словачка) — типичен пример за [фабрика од тешката индустрија.]]
[мини|десно|250п|[Рудник „Добрево“|Рудникот „Добрево“ во Злетовско-пробиштипскиот крај.]]
**Тешка индустрија** — стопанска дејност која подразбира индустриско производство на големи и тешки добра. Тука спаѓа изработката на тешка машинерија, големи машински строеви и огромни зданија од значајни размери, што се одликува со многубројни и сложени процеси. Поради овие чинители, тешката индустрија подразбира поголема капитална интензивност отколку лесната индустрија и поголема цикличност во поглед на вложувањето и вработувањето.

Уште од почетокот на Индустриската револуција, главни тешки индустрии биле превозот и градежништвото, заедно со придружното снабдување со производствени залихи. Од средината на XIX до почетокот на XX век, типични примери за ваквата индустрија биле челичарството, производството на артилерија, локомотиви, машинството и потешките видови на рударство. Од крајот на XIX до средината на XX век се развиле хемиската и електричната индустрија, каде тешката и лесната индустрија играле подеднаква улога; такви примери се автомобилската индустрија и авиоиндустријата. Современата бродоградба (која користи челик место дрво) се смета за тешка индустрија. Ваквите дејности исто така подразбираат големи системи со примена во изградбата на облакодери и големи брани во периодот по Втората светска војна, како и изградбата на големи ракети и џиновски ветерни турбини во текот на XXI век.

## Како економска стратегија
Многу источноазиски земји зависат од тешката индустрија како клучен дел на севкупното стопанство. Овие претпријатија можат да бидат и добавувачи за потребите на државата, особено за војската.

Во XX век комунистичките држави го планирале стопанството со голем нагласок на развојот на тешката индустрија за сметка на лесните индустриски гранки, до степен на големи опортунитетни трошоци на границата на производните можности, со цел да не заостанат воено зад западните сили. На пример, масовната индустријализација на Советскиот Сојуз во 1930-те тежнеела кон производство на камиони, тенкови, артилерија, авиони и воени бродови сè со цел државата да стане велесила.

## Во урбанистичкото зонирање
Тешката индустрија често има посебно место во месните уредби за зонирање. Планирање им овозможува на ваквите фабрики да бидат однапред сместени онаму каде што ќе имаат најмало штетно влијание врз околината, а складност со инфраструктурата и трудовите потреби. На пример, при изградбата на депонии често се зема предвид големото расходување на патиштата кои водат до неа поради постојаното сообраќање на тешки товарни возила до неа.

## Поврзано
* Лесна индустрија

## Наводи

* Morris Teubal, "Heavy and Light Industry in Economic Development" *The American Economic Review*, Vol. 63, No. 4. (Sep. 1973), pp.&nbsp;588–596.
* "Some Definitions in the Vocabulary of Geography", IV, British Association Glossary Committee, *The Geographical Journal*, Vol. 118, No. 3. (Sep. 1952), pp.&nbsp;345–346.

## Надворешни врски
* Дефиниција на „тешка индустрија“ — Инвестопедија 

Категорија:Стопански гранки
Категорија:Индустрија
Vitalogy

„**Vitalogy**“ — третиот студиски албум на американскиот рок бенд Pearl Jam, објавен на 22 ноември 1994 година преку Епик Рекордс. Pearl Jam ги напишала и ги снимила песните од Vitalogy за време на турнејата на својот претходен албум Vs. (1993). Музиката на албумот била поразновидна од претходните изданија, и се состои од агресивни рок песни, балади и други елементи што го направиле како прв експериментален албум на бендот.

Албумот првпат бил пуштен на грамафонска плоча, по кое следело пуштање на компакт диск и касета на 6 декември 1994 година. LP продал 34.000 примероци во првата недела од објавувањето. По издавањето на ЦД-то, Vitalogy станал втор најбрз албум во продажба во историјата, само зад претходното издание на бендот Vs., продавајќи 877.000 копии во својата прва недела. Албумот е сертифициран пет пати на платина од RIAA во САД. Ова е последниот албум на Pearl Jam на кој настапувал тапанарот Дејв Абруцезе.

## Список на песни

**Бонус песни**

## Наводи

## Надворешни врски
* *[http://www.discogs.com/Pearl-Jam-Vitalogy/master/73769 Vitalogy]* at Discogs
* ''Vitalogy'' информации за албумот на pearljam.com
* 1906 edition of ''Vitalogy: Encyclopedia of Health and Home'' at the Семрежен архив.

Категорија:Албуми на Pearl Jam
Категорија:Албуми од 1994
Тивкиот човек (филм од 1952)

**Мирниот човек** (англиски: *The quiet man*) - американски филм (романтична комедија) од 1952 година во режија на Џон Форд, по сценариото на Френк С. Нуџент, а според краткиот расказ * Green Rushes* на новинарот Морис Волш од 1933 година. Главните улоги ги играат: Џон Вејн, Морин О'Хара, Бери Фицџералд, Виктор Меклаглен, Милдред Нетвик, Френсис Форд, Ејлин Кроу, Артур Шилдс, Џејмс О'Хара, Шон Меклори итн. Музиката за филмот е дело на добитникот на „Оскар“, Виктор Јанг. Филмот, кој е втор од трите филма на Форд за продуцентската куќа *Republic Pictures*, бил сниман на оригинални локации во Ирска. Во 1953 година, филмот ја освоил наградата „Оскар“ за најдобра режија и за најдобра фотографија (на Винтон Ц. Хох), а бил номиниран и во категориите: најдобар филм, најдобро сценарио, споредна машка улога, сценографија и звук. Покрај тоа, филмот бил награден на фестивалот во Венеција, а бил номиниран и за „Златен глобус“ во две категории.

## Содржина
Дејството на филмот се случува во Инисфри (*Innisfree*), мало провинциско место во Ирска, во 1920-тите. Свештеникот Питер Лонерган (го игра Бонд) се сеќава на еден пролетен ден кога од возот слегол Шон Торнтон (го игра Вејн). Неговото пристигнување го привлекло вниманието на жителите на Инисфри, но речиси никој не знаел дека тој е син на нивните мештани кои своевремено емигрирале. Принуден самиот да заработува за живот, Шон почнал да се занимава со бокс, а од тие времиња тој има трауматични сеќавања. По доаѓањето во Инисфри, Шон се вљубува во црвенокосата девојка Мери Кејт Денахер (ја игра О'Хара), но не знае дека таа му е сестра на богатиот фармер Скваер Вил Денахер, наречен „Црвениот“ (го игра Меклаглен), со кого наскоро ќе мора да се судри. Навистина, штом Шон ќе одлучи од богатата вдовица Тилејн (ја игра Нетвик) да ја откупи својата стара семејна куќа, тоа го вознемирува Скваер, кој го посакува неговиот имот. Така започнува серија неволји и сплетки чии сведоци се и симпатичниот локален пијаница Флин (го игра Фицџералд) и отмената госпоѓа Елизабет Плејфер (ја игра Кроу)...

## Наводи

Категорија:Американски филмови
Категорија:Филмови на англиски јазик
Категорија:Филмови од 1952 година
Категорија:Филмови снимени во Ирска
Категорија:Филмови на Џон Форд
Категорија:Филмови со Џон Вејн
Категорија:Филмови со Морин О'Хара
Категорија:Филмови со Бери Фицџералд
Категорија:Филмови со Виктор Меклаглен
Категорија:Филмови со Милдред Нетвик
Категорија:Филмски комедии
Периналдо

**Периналдо** (, ) — општина во покраината Империја на регионот Лигурија, северозападна Италија. Сместен е 120&nbsp;км југозападно од Џенова и околу 30&nbsp;км западно од градот Империја. Според пописот од 2015 г. населението брои 850 жители.

## Население низ времето

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.8,0.6)
ImageSize = width:555 height:455
PlotArea = left:50 bottom:50 top:30 right:30
DateFormat = x.y
Period = from:0 till:2500
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
  bar:2015 text:2015
PlotData=
  color:barra width:20 align:left
  bar:1861 from:0 till:1827
  bar:1871 from:0 till:1987
  bar:1881 from:0 till:2022
  bar:1901 from:0 till:1952
  bar:1911 from:0 till:2055
  bar:1921 from:0 till:1857
  bar:1931 from:0 till:1635
  bar:1936 from:0 till:1418
  bar:1951 from:0 till:1294
  bar:1961 from:0 till:1202
  bar:1971 from:0 till:1079
  bar:1981 from:0 till:887
  bar:1991 from:0 till:856
  bar:2001 from:0 till:873
  bar:2011 from:0 till:912
  bar:2015 from:0 till:850
PlotData=
  bar:1861 at: 1827 fontsize:S text:1.827 shift:(-8,5)
  bar:1871 at: 1987 fontsize:S text:1.987 shift:(-10,5)
  bar:1881 at: 2022 fontsize:S text:2.022 shift:(-10,5)
  bar:1901 at: 1952 fontsize:S text:1.952 shift:(-10,5)
  bar:1911 at: 2055 fontsize:S text:2.055 shift:(-10,5)
  bar:1921 at: 1857 fontsize:S text:1.857 shift:(-10,5)
  bar:1931 at: 1635 fontsize:S text:1.635 shift:(-10,5)
  bar:1936 at: 1418 fontsize:S text:1.418 shift:(-10,5)
  bar:1951 at: 1294 fontsize:S text:1.294 shift:(-10,5)
  bar:1961 at: 1202 fontsize:S text:1.202 shift:(-10,5)
  bar:1971 at: 1079 fontsize:S text:1.079 shift:(-10,5)
  bar:1981 at: 887 fontsize:S text:887 shift:(-10,5)
  bar:1991 at: 856 fontsize:S text:856 shift:(-10,5)
  bar:2001 at: 873 fontsize:S text:873 shift:(-10,5)
  bar:2011 at: 912 fontsize:S text:912 shift:(-10,5)
  bar:2015 at: 850 fontsize:S text:850 shift:(-10,5)
TextData=
  fontsize:S pos:(20,20)
  text:По податоци на ISTAT


## Знаменитости
* парохиска црква „Св. Никола Барски“ (изг. 1489)
* црква Св. Антониј Опат (изг. 1590-1600)
* светилиште „Средба“ (XVII век)
* астрономска опсерваторија

## Познати личности
* Џовани Доменико Касини (1625 - 1712) — истакнат астроном и математичар
* Џовани Доменико Маралди (1709 - 1788) — астроном

## Збратимени градови
*  Буеј Ариба, Куба
*  Турв, Франција

## Наводи

## Надворешни врски

* Општински портал на Периналдо 

Категорија:Градови во Лигурија
Катехол-O-метил трансфераза

**Катехол-''O''-метилтрансфераза** (**COMT**; ) е еден од неколкуте ензими кои ги деградираат катехоламините (како допамин, адреналин, и норадреналин), катехолестрогените, и разни други супстанции кои имаат катехолна структура. Кај луѓето, белковината катехол-*O*-метилтрансфераза е енкодирана од **COMT** генот. Постојат две изоформи на COMT: растворлива кратка форма (S-COMT) и мембрански-врзана долга форма (MB-COMT). COMT првпат бил откриен од страна на биохемичарот Џулијус Акселрод во 1957.

## Функција
Специфични реакции катализирани од страна на COMT вклучуваат:
* Допамин → 3-Метокситирамин
* DOPAC → HVA (хомованилинска киселина)
* Норепинефрин → Норметанефрин
* Епинефрин → Метанефрин
* Дихидроксифенилетилен гликол (DOPEG) → Метоксихидроксифенилгликол (MOPEG)
* 3,4-Дихидроксиманделинска киселина (DOMA) → Ванилилманделинска киселина (VMA)

## Наводи

Категорија:Гени на хромозомот 22
Дилема на доброволецот

Играта на **дилема на доброволецот** претставува ситуација во која секој од X број на играчи  се соочува со одлука, или да направат мала жртва од која сите ќе имаат корист или да не преземи ништо и да ужива во туѓата жртва.

Еден пример е сценарио во кое електричната енергија ја снема за целото соседство. Сите жители знаат дека компанијата за електрична енергија ќе го реши проблемот сè додека барем едно лице ги повика да ги извести, по некоја цена. Ако никој не се пријави за доброволец, најлошиот можен исход се добива за сите учесници. Ако некое лице избира да биде доброволец, останатите имаат корист од тоа да не волонтираат.

Јавното добро се произведува само ако барем едно лице доброволно плати произволна цена. Во оваа игра, набљудувачите одлучуваат независно дали да се жртвуваат за доброто на групата. Бидејќи волонтерот не добива корист, постои поголем поттик да чека некој друг да се жртвува за групата. Ако никој не волонтира, сите губат. Социјалните феномени: ефектот на набљудувачот и дифузијата на одговорноста во голема мера се поврзани со дилемата на волонтерот.

## Матрица за исплата
Матрицата за исплата за играта е прикажана подолу:

Кога дилемата на волонтерот се одвива помеѓу двајца играчи, играта добива лик на играта "кукавица". Како што се гледа од матрицата на исплата, во дилемата на доброволецот не постои доминантна стратегија. Во мешана стратегија на Неш еквилибриум, зголемувањето од N играчи ќе ја намали веројатноста дека барем едно лице доброволно ќе се пријави, што е резултат на ефектот на набљудувачот.

## Примери од реалниот живот

### Убиството на Кити Џеновезе
Приказната за Кити Џеновезе често се наведува како пример за дилемата на доброволецот. Џеновезе беше прободена до смрт пред нејзината станбена зграда во Квинс, Њујорк, во 1964 година. Според многу влијателна репортажа на Њујорк тајмс, десетици луѓе биле сведоци на нападот, но не се вмешале, бидејќи мислеле дека другите ќе контактираат со полицијата и не сакале да направат лично да се инволвираат. Последователните истражувања покажаа дека оригиналната репортажа е неоснована, и иако инспирираше здрави научни истражувања, неговата употреба како симплистичка парабола во учебниците по психологија е критикувана.

### Меркатот
Меркатот ја прикажува дилемата на доброволецот во природата. Една или повеќе меркати дејствуваат како стражари, додека другите бараат храна. Доколку се приближува грабливецот, стражарскиот меркат изведува предупредувачки повик, па другите можат да се закопаат на сигурно. Сепак, алтруизмот на оваа меркат го става на ризик да биде откриен од предаторот.

## Поврзано
Ефектот на набљудувачот
* Граѓанска храброст
* Дилемата на затвореникот
* Социјална тромавост
* Трагедија на заедницата

## Наводи
Белица (Караџичка)

**Белица** — река која извира во подножјето на планината Караџица. Поминува низ истоименото село и на крајот се влева во реката Треска.

Реката е долга 5 километри. Воедно, претставува најкратка и најполноводна река во Македонија.

## Галерија


Податотека:Информативни табли во село Белица (2).jpg|Информативна табла за реката
Податотека:Беличка Река во Белица (1).jpg|Поглед на реката
Податотека:Беличка Река во Белица (2).jpg|Поглед на реката
Податотека:Беличка Река во Белица (3).jpg|Реката низ селото Белица


## Поврзано
* Белица
* Треска

## Наводи

## Надворешни врски

Категорија:Реки во Македонија
Категорија:Белица (Порече)
Црква „Св. Петка“ - Брест

**Света Петка** — гробјанска црква во поречкото село Брест.

Црквата е сместена пред влезот во селото, каде се сместени и самите селски гробишта.

## Галерија


Податотека:Влезна врата на црквата „Св. Петка“ - Брест.jpg|Влезна врата на црквата
Податотека:Влезна порта на црквата „Св. Петка“ - Брест.jpg|Портата пред дворот
Податотека:Поглед на Брест од селските гробишта (1).jpg|Гробиштата со дел од селото
Податотека:Поглед на Брест од селските гробишта.jpg|Селските гробишта
Податотека:Црква „Св. Петка“ - Брест 2.jpg|Помошен објект во дворот на црквата
Податотека:Црква „Св. Петка“ - Брест 3.jpg|Апсидата на црквата


## Поврзано
* Брест
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Брест (Порече)
Брест
Баталјон за специјални операции

мини|Противбомбашка единица на баталјонот
**Баталјонот за специјални операции** (Португалски: Batalhão de Operções Especiais - BOPE) е единица на Воената полиција на Парана, Бразил. Тоа е SWAT единица во државата Парана, која е обучена за вршење на операции со висок ризик кои не спаѓаат во способностите на редовните службеници.

## Историја
Првично, специјалните операции на Воената полиција на државата Парана беа за контра-герилска војна, но со крајот на Студената војна се претвори во специјални операции за спроведување на законот.

## Задачи
Должностите на членовите на тимот на БОПЕ вклучуваат: спроведување на спасување на заложници и операции против тероризмот; Служат со висок ризик апсење и потерници за пребарување; покорувајќи ги барикадираните осомничени; и ангажирање на силно вооружени криминалци. Тимовите БОПЕ често се опремени со специјализирани огнено оружје, вклучувајќи и автоматско оружје, автоматски пушки, пушки за инфилтрација, средства за контрола на немири, солзавци и снајперски пушки. Тие имаат специјализирана опрема, вклучувајќи тешки оклопи, балистички штитови, алатки за влез и напредна оптика за ноќно гледање.

Категорија:Воена полиција на Бразил
Скијање

[мини|300п|Скијач во [Франција.]]
**Скијање** — вид превоз, рекреативна активност или натпреварувачки зимски спорт во кој учесниците користат скии за да се лизгаат по снегот. Повеќето видови скијање се признати од Олимпискиот комитет и од Меѓународната скијачка федерација.

## Историја
Скијањето има историја од скоро пет милениума. Сепак современото скијање се создало во Скандинавија, но се смета дека пред 100 века се вежбала во денешна Кина, според стари цртежи.

Зборот скијање е од норвешко потекло, но се користи меѓународно. Доаѓа од стариот норвешки збор „skíð“ што значи „одвоено парче дрво“.

Раните скијачи користеле една долга штека или копје. Првиот опис на скијач со две штеки датира од 1741 година.

Сè до средината на 19 век, скијањето се користело само за превоз, а од тогаш се смета за рекреација и спорт. Армиските скијачки трки се одржувале во 18 век во Норвешка, а скијачкото војување било изучувано при крајот на 18 век. Со развојот на опремата за скијање и со појавата на ски-лифтовите, скијањето се поделило на два типа, алпско и нордиско скијање.

## Опрема
Опремата која се користи за скијање вклучува:
* Скии, кои можат да имаат кожа или восок за полесно лизгање.  
* Чизми и ски-спојки
* Штеки   
* Кациги и скијачка облека    
* Ракавици за скијање

## Поврзано
*Алпско скијање
*Алпска комбинација
*Спуст
*Супервелеслалом
*Велеслалом
*Слалом
*Скијалиште

## Наводи

Категорија:Спортови
Категорија:Зимски спортови
Категорија:Скијање
Спецназ

мини|Специјални сили Воени на Русија
**Спецназ** (), е кратенка за *Войска *'спец**иального **наз*'начения*, е термин за специјалните единици во Русија и во другите биши Советски држави.

Историски гледано, терминот се однесува на специјалните воени единици контролирани од страна на воената разузнавачка служба ГРУ (Спезназ ГРУ). Исто така, опишува единици со посебна намена, или единици за специјални задачи (како што се Министерството за Внатрешни Работи ОДОН и Министерството за единиците кои спасуваат во итни ситуации) во пост-Советските земји.

Зашто Спецназ е руски термин, најчесто го асоцираат со специјалната руска единица, но други пост-Советски држави најчесто го користат терминот и за своите единици бидејќи ги наследиле цвоите специјални единици од сега непостоечките Советски безбедносни единици. Петтата Спецназ бригада на Белорусија или Алфа Групата за Безбеднони Услуги на Украина се примери за Спецназ единици коишто не се руски. 

## Наводи

Категорија:Војска на Советскиот Сојуз
Црква „Св. Архангел Михаил“ - Волче

**Свети Архангел Михаил** — главна селска црква во поречкото село Волче, во чиј двор се наоѓаат и селските гробишта.

Црквата е сместена на крајот од селото, каде се наоѓаат и самите селски гробишта.

## Галерија


Податотека:Volche vo 1978 godina 15.jpg|Изглед на црквата во 1978 година
Податотека:Камбанарија на црквата „Св. Архангел Михаил“ во Волче.jpg|Камбанаријата на црквата
Податотека:Селските гробишта во село Волче (1).jpg|Селските гробишта
Податотека:Селските гробишта во село Волче (2).jpg|Трпезаријата на црквата
Податотека:Црква „Св. Архангел Михаил“ - Волче 2.jpg|Апсидата на црквата
Податотека:Црква „Св. Архангел Михаил“ во село Волче.jpg|Црквата со камбанаријата
Податотека:Гробишта во Волче.jpg|Гробишта во Волче


## Поврзано
* Волче
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Волче
Волче
Црква „Св. Никола“ - Битово

**Свети Никола** — главна селска црква во поречкото село Битово.

Црквата е сместена на самото сретсело и преовладува во самото село со својата бела боја.

## Галерија


Податотека:Камбанарија на црквата „Св. Никола“ - Битово.jpg|Камбанаријата на црквата
Податотека:Внатрешност на црквата „Св. Никола“ - Битово 2.jpg|Фрескоживописана купола во црквата
Податотека:Внатрешност на црквата „Св. Никола“ - Битово.jpg|Иконостасот во црквата
Податотека:Црква „Св. Никола“ - Битово.jpg|Страничен поглед на црквата


## Поврзано
* Битово
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Битово
Битово
Фамилија Болејн

200px|мини|Грбот на Болејнови
**Фамилија Болејн** (англиски: *Boleyn family*) — позната аристократска англиска фамилија која чиј врв на моќта го забележала за време на Тјудрската династија, кога Ана Болејн станала втора сопруга на Хенри VIII, а нивната ќерка Елизабета I станала кралица на Англија.

## Членови
* Џефри Болејн, градоначалник на Лондон
* Томас Болејн, татко на Ана, Џорџ и Марија, дворјанин и амбасадор
* Маргарет Батлер, мајка на Томас
* Елизабета Хауард
* Елизабета Болејн
* Џејмс Болејн

* Ана Болејн, втора сопруга на Хенри VIII
* Џорџ Болејн, брат на Ана
* Џејн Болејн, погубена заедно со кралицата Катерина Хауард
* Мери Болејн, сестра на Ана и љубавница на Хенри VIII
* Катарина Кери, ќерка на Мери, главна дворска дама на Елизабета I 
* Џорџ Болејн (декан),  

* Елизабета I, кралица на Англија, ќерка на Ана и Хенри


Категорија:Луѓе од Тјудорскиот период
Црква „Св. Богородица“ - Горни Манастирец

**Света Богородица** — главна селска црква во поречкото село Горни Манастирец.

Црквата се наоѓа на самиот пат кон селото. Во дворот на црквата се наоѓаат и селските гробишта.

## Галерија


Податотека:Црква „Св. Богородица“ - Горни Манастирец.jpg|Поглед на црквата
Податотека:Гробишта во Горни Манастирец.jpg|Селските гробишта
Податотека:Црква „Св. Богородица“ - Горни Манастирец 3.jpg|Апсидата на црквата


## Поврзано
* Горни Манастирец
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Горни Манастирец
Горни Манастирец
Спомен-костурница (Горни Манастирец)

мини|десно|300п|Спомен-костурницата

**Спомен-костурница во Горни Манастирец** — спомен-костурница во поречкотото село Горни Манастирец. Објектот е сместен на патот кон Поречкиот манастир.

Спомен-костурницата е подигната во чест на закланите жители од околните села, масакр извршен од страна на бугарската војска на Бадник, 6 јануари 1912 година.

## Историја

мини|300п|десно|Спомен-костурницата меѓу дрвјата на пат кон Поречкиот манастир

По повлекувањето на Србите, за време на Првата светска војна, Бугарија ја окупирала Вардарска Македонија во која почнале да организираат казнена експедиција под водство на потполковникот Констатин Панов. Се воделе т.н. црни списоци на видни луѓе, сите свештеници, учители, претседатели на општините, началници на комитети, војводи и четници. Биле уапсени 205 лица од овој список. Едни биле однесени во Околиското началство, други во Прилеп, а половината завршиле на Дервишка Нива.

Во списите на манастирот „Света Богородица“ крај Манастирец се чува списокот на убиените. Сите жртви се од Поречието, најмногу - 22 се од с. Здуње, 11 од Лупште, 9 од Томино Село, по 8 од Долни Манастирец и Зркле. Поречани подоцна им подигнале костурница во близина на манастирот.

## Поврзано
* Спомен-костурници во Македонија

## Наводи

## Надворешни врски

Горни Манастирец
Категорија:Горни Манастирец
Дамаскин Студит

мини|250п|Книга на Дамаскин Студит од 1571 г.
**Дамаскин Студит** (на ) — грчки писател и црковен проповедник родум од Солун во XVI век.

Се школувал во Цариград кај реторот Теофан Елеавулк. Се одликувал со богата култура и имал разновидни книжевни интереси. Својата кариера ја започнал како ипоѓакон, потоа станал Рендински епископ, а на крајот од животот бил митрополит. Пишувал творби и во проза и во стихови. Автор е на повеќе дела од кои најпознато е „*Сокровиште“*, напишано на новогрчки јазик со световен карактер, а е публикувано во Венеција во 1558 година. Со тоа дело Дамаскин Студит се вклучил во литературните текови на 16 век. Поголемиот број од неговите книги се пишувани на народен грчки јазик. Творештвото на Дамаскин Студит води до основање на таканаречената дамаскинарска литература која има силно влијание во словенските култури. Зборниците составени од неговите дела биле наречени *[[дамаскини]],* но подоцна тоа име се проширило и на сите зборници со слична содржина, пишувани на јазик близок до народните говори.

## Поврзано

* Дамаскини

## Наводи

Категорија:Луѓе од Солун
Категорија:Грци од 16 век
Категорија:Отомански Грци
Категорија:Родени во непозната година
Категорија:Православни светци
Категорија:Починати во 1577 година
Македонски вина

**[[Република Македонија]]** произведува **[[вино]]** на некој  винови насади, и производството изнесувало 108,100 тони во 2008 година. Исто така постојат  и дополнителни винови насади се посветени натрпезното лозје.  Црвеното вино доминира во македонското производство на вино, со околу 80 проценти.

## Историја

Додека Македонија била дел од Југославија, таа била главен производител на вино. Во 1980-тите години, производството  изнесувало околу две третини од југословенското производство на вино. По распадот на Југославија, македонското производство на вино драстично се намалило, од 1,8 милиони хектолитар во средината на 1990-тите години до 447,000 хл во 2002 година.

## Вински региони

Македонија има три вински региони и тоа:
*Поврадарие, во долината на реката Вардар, главно околу градовите Неготино и Кавадарци. Тоа е најважниот регион и во поглед на квантитетот и квалитетот на виното.
* Пчиња - Осогово, на исток на границата со Бугарија.
* Пелагонија - Полог, околу Охридско Езеро, на запад на границата со Албанија.

## Сорти на грозје
Сортата на грозје, која е вообичаена за одгледување, вклучува голем дел од домородните сорти и сорти што се заеднички за Средна Европа и Балканот, како и некои меѓународни сорти. Црвените сорти вклучуваат Вранец (најчестата разновидност на Македонија), Кратошија, Каберне Совињон и Мерло. Станушина Црна е единствена сорта на грозје од македонско потекло, способна да произведува многу квалитетни вина, таа е многу популарна на домашниот пазар, малку позната надвор од својата родна земја. Белите сорти ја вклучуваат Смедеревка, Welschriesling (обично се нарекуваат Лашки Ризлинг), Шардоне, Совињон бланк и Жилавка.

## Наводи

Категорија:Македонско вино
Божоле (вино)

**Божоле** — младо црвено вино произведено од сортата на грозје во францускиот регион Божоле, Бургундија.

Ова е младо вино кое се пушта за продажба само шест недели по завршувањето на жетвата на грозје, секогаш на третиот четврток од ноември. Во целиот свет тој ден претставува празник за Болжое, и често се кажува фразата „*Le Beaujolais Nouveau est arrivé*!“ (француски: „*Пристигна новото Божоле*“.

Виното се одликува со розово-виолетова боја и силен овошен вкус. Ова е младо вино, произведено за непосредна потрошувачка без стареење, бидејќи нејзиниот квалитет не е подобрен во текот на годините. Секоја година се произведуваат околу 45 милиони литри, што е речиси половина од сите произведени бургондиски вина. Повеќе од 50% од виното се извезува, а најголемите пазари се Германија и Јапонија и САД.

## Надворешни врски
*10 Fascinating Facts About Beaujolais Nouveau
*An article on Slate which explores the marketing hype associated with the wine.

Категорија:Вино
Ледено вино

**Ледено вино** или **ајс вино** (англиски: *ice wine*, германски: *Eiswein*) — вид десертно благородно слатко вино, произведено од грозје, кое e замрзнато додека сè уште е на лозата, и кое се пресува во смрзната состојба. Само неколку капки сок се добиваат од едно зрно грозје, но тие се многу богати со шеќери. Ова вино се прави во Германија, САД и Канада. Потеклото на леденото вино може да се бара назад во времето во далечната 1700 година во Германија, каде било откриено по настапувањето на раните мразови, но овој вид на вино бил приготвуван и уште во Римското Царство. Подоцна, традицијата била пренесена во земји како САД и Канада, поради соодветните временски услови.

Во Германија, ледено вино обично се прави од сортата Ризлинг, додека во Северна Америка, Видал Бланк е омилен избор на винариите. Во прилог на белите сорти, ледено вино е направено и од црвените сорти Каберне Франк, Каберне Совињон, Мерло и Сира.

Леденото вино е направено на единствен начин. Грозјето останува откриено на лозата, понекогаш со месеци. Со доаѓањето на зимската сезона температурите опаѓаат и во зрната на грозјето се формираат ледени кристали кои практично го дехидраат и оставаат само концентрирани шеќери и киселини.

Грозјето се бере само замрзнато, така што леденото вино може да се прави само под соодветни климатски услови. Ако студот се забави, грозјето ќе се распадне и бербата ќе биде целосно изгубена. Ако зимата е премногу студена, ќе биде невозможно да се извади доволно сок. (Во 1990 година, една од најдобрите канадски визби го скршила својот вински печат, обидувајќи се да произведува вино на -20 степени!)

Кога грозјето се замрзнува и се претвора во цврсти топчиња од мраз и високо концентриран шеќерен сок, започнува жетвата. Грозјето се собира само со рака, обично доцна во ноќта, за време на полна месечина кога температурите се меѓу -8 и -15 степени. Производството е крајно ограничено - понекогаш само едно шише вино се добива од целата лоза.

Добиеното вино има светла жолтеникава боја (од бели сорти) или портокалово-црвена (од црвени сорти) боја, висок процент на шеќер, густина, алкохолната јачина помеѓу 6% и 13% и ексклузивна овошна арома на праска, кајсија и слично.

Вистинското ледено вино мора да ги следи стандардите на VQA (*Vintners Quality Alliance*), кои забрануваат вештачкото замрзнување на грозјето или алтернативни промени на изворниот рецепт. Во моментов, најпознатите (и најскапите) вина од овој тип доаѓаат од Германија и Канада. Цените се движат меѓу 60 и 100 евра, а во 2006 година било продадено најскапото шише до моментов, од канадската винарија *[[Royal DeMaria]]*, за сума од 30.000 канадски долари (околу 20 000 евра). Околу 75% од производството на овој вид на вино во Канада доаѓа од Онтарио.

## Наводи

## Надворешни врски

*Icewine at IceWine.info
*Italian Ice Wine
*Ice wine at Wines of Canada
*Wine Country Ontario Icewine
*Icewine informations Icewine website
*

Категорија:Вино
Порто (вино)

**Порто** — португалско ликерно темно вино, произведено во североисточна Португалија, по долината на река Дуро..

Главно ова вино е црвено, но исто така се произведува и во бела варијанта. Црвените се направени од сортите Турига Национал, Турига Франка, Тинта Рори, Тинта Барок и Тинта Као, како и белите од Малвазија, Сервисал, Рабигато.

Кога за време на ферментацијата се достигне нивото на алкохол од 6-9%, тогаш 77% неутрален алкохол се додава во сооднос од 1 дел алкохол на 4 дела вино. Алкохолот го убива квасецот и со тоа ферментацијата запира. Добиените вина имаат содржина на алкохол од 18-20% и шеќер од околу 10%.

Портовите вина се поделени во четири главни категории: *Vintage* (Винтиџ), *Ruby* (Руби), *Tawny* (Тавни) и *White* (Бело). Најстарите португалски компании кои произведуваат Порто вина се: C.N. Kopke (1638); Warre (1670); Croft (1678); Quarles Harris (1680); Taylor Fladgate (1692); Morgan Brothers (1715); Offley Forrester (1737); J.W. Burmester (1750); A.A. Ferreira (1751); Smith Woodhouse (1784). Во денешни времиња водечките производители во Португалија со компаниите: Sandeman; W. & J. Graham; Calem; Cockburn; Croft; Dow; Offley; Taylor; C.N. Kopke.

## Наводи

## Надворешни врски

* Instituto dos Vinhos do Douro e Porto Port and Douro Wines Institute official site, Portuguese Ministry of Agriculture
* Companhia Turística do Douro  Cruises on the Douro River on Traditional "Rabelo" 

Категорија:Вино
Затворена листа

мини|десно|Земји кои користат пропорционален модел со затворени листи во 2019
**Затворена листа** ја опишува варијантата на партиски листи според пропорционална застапеност каде што гласачите можат (делотворно) да гласаат само за политичките партии како целина и на тој начин немаат влијание врз редоследот кој е предодреден од партијата по кој се избираат партиските кандидати. Ако гласачите имаат барем некое влијание тогаш се нарекува отворена листа.

Во системите со затворени листи, секоја политичка партија претходно одлучила кој ќе ги добие мандатите после изборите. Па така, кандидатите кои се наоѓаат први на листата имаат поголеми шанси да добијат седиште во парламентот, додека кандидатите кои се последни на листата скоро и да немаат никакви шанси.

Категорија:Изборни системи
Паис Арена Ерусалим

**Паис Арена** (хебрејски:היכל הספורט פיס ארנה) е спортска сала која се наоѓа во Ерусалим, Израел. Има сместивост од 11.000 гледачи. Во оваа сала, своите натпревари ги одигрува Хапоел Ерусалим.

## Надворешни врски

*Паис Арена Ерусалим Инфо На мрежната страница на Хапоел Ерусалим 

Категорија:Спортски арени во Ерусалим
КК Макаби Ашдод

**Кпшаркарскиот Клуб Макаби Ашдод** (хебрејски:מכבי אשדוד בכדורסל) е клуб кој потекнува од Ашдод, Израел. Моментално, клубот игра во Израелската кошаркарска лига и израелскиот кошаркарски куп.

## Историја
Клубот е основан во 1961 година од страна на членовите на Макаби Ашдод. Тимот игра во првата израелска лига Од 2010 година.

## достигнувања
* Израелско првенство (Место Две): 2012.
* израелскиот куп (Финалист): 2016.

## Надворешни врски

* www.maccabiashdod.co.il Официјална страна на клубот
* Профил на Eurobasket 
* Профил на израелската лига

Категорија:Израелски кошаркарски клубови
Категорија:Спортот во Ашдод
Предизвик (филм од 2017)

**Предизвик** (англиски: *The Challenge*) - долгометражен документарен филм од 2016 година, во режија на  Јури Анкарани (*Yuri Ancarani*).

## Содржина
Дејството на филмот се одвива во Катар, за време на еден викенд, кога во пустината се одржува турнир во соколарство. Главните протагонисти во филмот се млади, богати шеици кои ја негуваат страста кон ловот со помош на соколи. Притоа, во филмот може да се видат кадри од типот на: шеици кои возат златни мотоцикли, приватни авиони за превоз на питомите соколи, луксузни резиденции и шеик кој го вози своето „Ламборгини“ додека на совозачкото место седи неговиот миленик - гепардот. единствената жена која се појавува во филмот е една странска туристка на камила.

## Осврт кон филмот
Карактеристично за филмот е тоа што речиси нема дијалози, ниту пак раскажувач кој го објаснува дејството. Филмот започнува со бавно движење, во епски манир. Фотографијата во филмот го одзема здивот, а сугестивната атмосфера е збогатена со креативниот амбиентален звук. Во точката на кулминацијата, режисерот пристапува кон бескомпромисна стилска апстракција, наративно лимбо коешто прераснува во комедија на апсурдот. Филмот завршува со нема и црна одјавна шпица. Инаку, филмот бил сниман во период од три години.

## Наводи

Категорија:Филмови од 2016 година
Категорија:Документарни филмови
Категорија:Филмови на Јури Анкарани